<img class="alignleft size-full wp-image-1683" src="http://en.lifepassport.gr/wp-content/uploads/2015/09/make-your-dreams-reality-your-dreams-by-lucid-dreaming.w654.jpg" alt="make-your-dreams-reality-your-dreams-by-lucid-dreaming.w654" width="558" height="461" />Η HR Passport® γεννήθηκε από τη Δήμητρα Καρατώλου στις αρχές Μαρτίου του 2007, με αρχικό στόχο να δράσει ως συμπαίκτης όσων αναζητούσαν εργασία ή ήθελαν να αλλάξουν δουλειά και να καλύψει την ανάγκη τους για ένα δυνατό βιογραφικό, για αποτελεσματική οργάνωση της αναζήτησης εργασίας και για μια παρουσία με αυτοπεποίθηση στη συνέντευξη.

<strong>Επομένως career coaching και personal branding ήταν οι αρχικές, πρωτοποριακές υπηρεσίες της HR Passport σε εποχές που αυτές οι έννοιες ήταν άγνωστες στην ελληνική αγορά.</strong>

Γρήγορα έγινε σαφές ότι οι άνθρωποι που έρχονταν ένιωθαν την ανάγκη και την εμπιστοσύνη να συζητήσουν συνολικά τις επαγγελματικές τους ανησυχίες και τους στόχους τους. Έτσι σταδιακά το career coaching επεκτάθηκε και σε βαθύτερα θέματα ψυχολογίας σε συνδυασμό πάντοτε με την πρακτική σκέψη και τη στοχευμένη δράση.

Παράλληλα η HR Passport ξεκίνησε και ανοιχτά, βιωματικά σεμινάρια, τα energy meetups!®, τα οποία συνδυάζουν το coaching και τη θετική ψυχολογία. Τόσο στο ατομικό coaching όσο και στις ομαδικές εκπαιδεύσεις τα θέματα προς συζήτηση αφορούν στο σύνολο της ζωής μας. Η σταδιοδρομία άλλωστε είναι ένα μέρος αυτής και οφείλει να συντελεί στη συνολική μας ευτυχία! Έτσι το career coaching συνδέθηκε και με το life coaching.

<strong>Σε εταιρικό επίπεδο αναπτύσσονταν συγχρόνως υπηρεσίες στους τομείς της εκπαίδευσης και της συμβουλευτικής στελεχών (executive coaching) σε συνεργασία με μεγάλες πολυεθνικές και ελληνικές εταιρείες.</strong>

Οκτώ χρόνια μετά τη γέννησή της η HR Passport, έχοντας καταφέρει να συνδυάσει με επιτυχία και συνέπεια μια ευρεία γκάμα υπηρεσιών, ακολουθεί μία ολιστική, συνθετική προσέγγιση στο coaching με γνώσεις και δημιουργικά εργαλεία από διαφορετικές σχολές (Gestalt, Συναλλακτική Ανάλυση, Νευρογλωσσικός Προγραμματισμός, Μη Βίαιη Επικοινωνία κ.α.). Η ισορροπία ανάμεσα σε ψυχή, πνεύμα και σώμα είναι απαραίτητη για τη διαύγεια στα όνειρα και στις αποφάσεις μας. Την ολιστική αυτή προσέγγιση αντικατοπτρίζει και το μότο Dream, plan, act!

<strong>Kαθώς η HR Passport εξελίσσεται, το όραμά της παραμένει εξίσου δυνατό:</strong>
<blockquote><strong>να βοηθάει τους ανθρώπους στην προσωπική και επαγγελματική τους ανάπτυξη, στην ενίσχυση της αυτογνωσίας και της εμπιστοσύνης στον εαυτό τους ώστε να ζουν μια συνειδητή, πλήρη, χαρούμενη ζωή!</strong></blockquote>