<h1><span style="color: #3366ff;"><strong>Τι είναι τελικά το coaching;</strong></span></h1>

<hr />

<h3></h3>
<strong>Απαντήσεις από τους coachees της HR Passport.</strong>

<span style="color: #333333;">«Το coaching αφορά σε μία διαδικασία αυτογνωσίας κατά την οποία o coachee σε συνεργασία με τον/την coach, θέτει τους στόχους, εντοπίζει και απαλείφει παράγοντες ή συμπεριφορές που λειτουργούν ανασταλτικά προς τον στόχο και σχεδιάζει μεθοδικά βήματα προς την επίτευξή τους».</span>

<strong><span style="color: #333333;">«Ένας συνδυασμός επαγγελματικού προσανατολισμού, καθοδήγησης ως προς την ανακάλυψη δυνατοτήτων και την αυτοαναζήτηση και ψυχολογικής υποστήριξης».</span></strong>
<blockquote><strong><span style="color: #333333;">«Μια διαδικασία αυτοπαρατήρησης που διευκολύνει στη χαρτογράφηση των δυνατοτήτων σου και στην τακτοποίηση των σκέψεών σου».</span></strong></blockquote>
<strong><span style="color: #333333;">«Μία βοήθεια στο τρόπο σκέψης μου και πώς εγώ ο ίδιος να δίνω λύσεις στα προβλήματα και τις προκλήσεις που μου παρουσιάζονται. Πώς να εντοπίζω τα δυνατά και τα αδύνατα σημεία μου και πώς να προωθώ αποτελεσματικά τον εαυτό μου στο εργασιακό μου περιβάλλον. Βοήθεια στο να κατανοήσω περισσότερο τον εαυτό μου».</span></strong>

<span style="color: #333333;">«Είναι ένας τρόπος να φέρει το άτομο στην επιφάνεια τις αξίες του, τις δεξιότητες του. Είναι ώθηση να αποφασίσει, αλλά με τις δικές του συνειδητές διαδικασίες. Είναι επίσης μια βαθμιαία κινητοποίηση, η οποία θέλει τον χρόνο της για να αποδώσει, ενώ πρακτικά τουλάχιστον εμένα με έφερε αντιμέτωπο με πράγματα που γνώριζα και για κάποιο λόγο τα είχα θάψει».</span>

<strong><span style="color: #333333;">«Μια διαδραστική διαδικασία μεταξύ coach και coachee οπού μέσα από συζήτηση, καθοδήγηση και ενδυνάμωση που παρέχεται απο τον coach, ο cοachee εντοπίζει τα βήματα/στρατηγική που πρέπει να ακολουθήσει, για να πετύχει τους στόχους και τις επιθυμίες του».</span></strong>
<h1><span style="color: #3366ff;"><strong>Ποια τα οφέλη του coaching;</strong></span></h1>

<hr />

<h3></h3>
«Μεγαλύτερη εμπιστοσύνη στον εαυτό μου, μεθοδικότητα στο σχεδιασμό βημάτων, εργαλεία σχεδιασμού και λήψης αποφάσεων. Έχω την σιγουριά ότι αν χρειαστώ μια δεύτερη γνώμη σε μια απόφαση μπορώ να συμβουλευτώ την coach μου».

<span style="color: #333333;"><strong>«Έχω ξεκαθαρίσει περισσότερο τι με περιορίζει να εξελιχθώ και μπορώ να διαχωρίσω τα στοιχεία του χαρακτήρα μου από τα αντικειμενικά εμπόδια. Έχω βάλει περισσότερη τάξη στη σκέψη μου και καλύτερη δομή στα βήματα που πρέπει να κάνω, για να πετύχω κάτι συγκεκριμένο. Έχω καλύτερη αντίληψη της επαγγελματικής εμπειρίας μου, καθώς επίσης και των αξιών που αναζητάω στον επαγγελματικό χώρο. Αντιλαμβάνομαι καλύτερα τη σημασία του branding και την ανάγκη να οριοθετήσω με ακρίβεια τις υπηρεσίες που προσφέρω».</strong></span>
<blockquote><strong>«Αυτοπεποίθηση και αυτοεκτίμηση, περισσότερη ευελιξία στη σκέψη, εντοπισμό των παραμέτρων σε κάθε ζήτημα, πιο ψύχραιμη εμπειρία των βιωμάτων μου»</strong></blockquote>
<span style="color: #333333;"><strong>«Να αναγνωρίσω κάποια χαρακτηριστικά της προσωπικότητάς μου ως θετικά και να αποκτήσω περισσότερη αυτοπεποίθηση στην αντιμετώπιση καταστάσεων. Να τολμήσω το κάτι διαφορετικό χωρίς να με ενδιαφέρει τόσο η γνώμη των άλλων. Να ξεκαθαρίσω κάποια συγκεχυμένα επαγγελματικά θέματα μέσα μου. Να υποστηρίζω παραπάνω τον εαυτό μου, να διεκδικώ! Να βλέπω πιο αισιόδοξα τα διάφορα επαγγελματικά μονοπάτια. Να σκέφτομαι περισσότερο 'out of the box'».</strong></span>

«Πιο στρατηγική οπτική της επαγγελματικής μου ζωής, πιο αποτελεσματική και στοχευμένη επικοινωνία, απελευθέρωση από αρνητικές και ενοχικές σκέψεις και ενδυνάμωση ικανοτήτων, μεγάλη συνεισφορά του coaching στο να αποκτήσω εσωτερικό κεντρο ελέγχου της ζωής μου και αυξημένο ορίζοντα θεώρησης των επιλογών μου»