<div class="itemIntroText">
<p><strong>Γράφει η Δήμητρα Καρατώλου, HR Passport</strong></p>
<p><strong>Περιοδικό CFO Agenda, 07 – 08/2010</strong></p>
<p><strong>Πώς μπορώ να βελτιώνω τη διάδραση με την ομάδα μου, εναρμονίζοντας εργασιακή ικανοποίηση, σύμπνοια και στόχους;</strong></p>
<p><strong>Πώς μπορώ να χτίζω με επιτυχία την καριέρα μου;</strong></p>
</div>
<div class="itemFullText">
<p>Πώς μπορώ να διαχειριστώ τα έντονα συναισθήματα που προκαλεί η κρίση;</p>
<p>Πώς μπορώ να διατηρώ ισορροπία μεταξύ επαγγελματικής και προσωπικής ζωής; Στόχος μας μέσω αυτής της νέας στήλης είναι να συζητάμε θέματα που μας απασχολούν καθημερινά.</p>
<p>Το coaching έχει μπει στη ζωή μας, όχι ως μοδάτος τίτλος με ασαφές περιεχόμενο, αλλά ως ανάγκη για μάθηση και ανάπτυξη. Στόχος του coaching είναι η επιτυχία και η ευτυχία, όπως κι αν τις ορίζει ο καθένας από εμάς, σε ατομικό, ομαδικό και επιχειρησιακό επίπεδο.</p>
<p>Οι εξελίξεις των καιρών καθιστούν το CFO ρόλο ακόμα πιο απαιτητικό... εντατική προσπάθεια για κερδοφορία, περικοπές, ανασφάλεια για το αύριο. Και χωρίς να το καταλάβουμε, ήρθε η ώρα για διακοπές. Πολυτέλεια ή αυτοπροστασία; Η δουλειά δεν σταματάει ποτέ. Τα όριά μας χρειάζεται να τα βάλουμε εμείς.</p>
<p>Tips για ουσιαστικές διακοπές:</p>
<p>Πάρτε όσες περισσότερες ημέρες άδειας μπορείτε.</p>
<p>Σταθμίστε τι είναι εφικτό να κλείσετε πριν λείψετε, χωρίς να στριμώχνετε όλες τις εκκρεμότητες φεύγοντας κατάκοποι.</p>
<p>Αρχίστε κάποιες μέρες νωρίτερα να μπαίνετε σε πιο ήπιους ρυθμούς και επιδιώξτε σύντομες αποδράσεις.</p>
<p>Συζητήστε με την ομάδα σας για την επικοινωνία κατά τη διάρκεια των διακοπών και προγραμματίστε διαχείριση τηλεφωνημάτων και emails για συγκεκριμένη ώρα μέσα στην μέρα, εκτός εκτάκτου ανάγκης.</p>
<p>Περάστε κάθε μέρα λίγο χρόνο μόνοι με τον εαυτό σας.</p>
<p>Πείτε «όχι» σε ό,τι σας κουράζει.</p>
<p>Σε ό,τι δεν μπορείτε να αποφύγετε εστιάστε σε τι καλό σας δίνει.</p>
<p>Ασχοληθείτε με δραστηριότητες που δεν απαιτούν τις καθημερινές επαγγελματικές δεξιότητες</p>
<p>Αν δεν μπορείτε να φύγετε, σκεφτείτε τις στιγμές ανεμελιάς που θα βάλετε στην ημέρα σας.</p>
<p>Οι διακοπές δεν είναι project. Ζήστε τις«εδώ και τώρα»!</p>
<p>Ραντεβού το Σεπτέμβρη...</p>
</div>
