Γράφει η Δήμητρα καρατώλου HR Passport

Περιοδικό HR Professional, 07 – 08/2007
<p align="JUSTIFY"><b>Αλήθεια, στις διακοπές ξεχνάτε τα του γραφείου… στο γραφείο; Ή μαζί με το μαγιό πακετάρετε -</b><b>just</b><b> </b><b>in</b><b> </b><b>case</b><b>- και μπόλικες εκκρεμότητες; Χαλαρώνετε πραγματικά ή οι έγνοιες κολυμπούν μαζί σας στα κρυστάλλινα νερά; </b><b>Τι θα λέγατε για μια χιουμοριστική ψυχαναλυτική ματιά στο τι και πώς; Α, και πριν ξεκινήσουμε: τα αποτελέσματα αυτού του </b><b>self</b><b> </b><b>test</b><b> είναι απλώς ενδεικτικά!</b></p>
<b>1.Η λέξη διακοπές μου φέρνει στο νου:</b>

α) Σμαραγδένιες παραλίες, χορό στην άμμο, εξωτικά κοκτέιλς, συναρπαστικές γνωριμίες, στιγμές χαλάρωσης και απόλαυσης!

β) Σμαραγδένιες παραλίες…. Δυστυχώς σε καρτ-ποσταλ. Περισσότερο κοντινές εξορμήσεις αστραπή με το κινητό και το laptop ανά χείρας…τι άγχος!

γ) Το αξέχαστο τραγούδι του Καρβέλα… Καλοκαιρινές διακοπές για πάντα!!!

<b>2.Το υπόλοιπο αδείας μου:</b>
α) Έχει χτυπήσει κόκκινο! 70 μέρες! Και δεν έχω πάει διακοπές εδώ και 3 χρόνια και μου την είπε και ο Μεγάλος… Κάτι τέτοιες στιγμές φλερτάρω με την ιδέα να με αυτο-καταγγείλω στην Επιθεώρηση Εργασίας.

β) 10 μερούλες από πέρυσι και 25 φέτος…Χμ, ίσως καταφέρω να πάω εκείνο το 15νθήμερο ταξιδάκι στο εξωτερικό.

γ) Φροντίζω να το μηδενίζω κάθε χρόνο! Με κάθε ευκαιρία την κάνω με ελαφρά, μα αποφασιστικά πηδηματάκια. Δικό μου άλλωστε είναι το μαγαζί;

<b>3. Για διακοπές προτιμώ:</b>
α) Οργανωμένες εκδρομές με προσεκτικά σχεδιασμένο, εντατικό πρόγραμμα εξορμήσεων και πληθώρα δραστηριοτήτων.

β) Ένα ήσυχο μέρος με όσο το δυνατόν λιγότερους επισκέπτες.

γ) Την κοσμοπολίτικη Μύκονο. Ναι, ήμουν κι εγώ τότε στο κότερο…

<b>4.Στις διακοπές μου:</b>

a) Νιώθω πως κάτι μου λείπει... Όλα κυλάνε τόσο ήσυχα. Μήπως να τηλεφωνούσα στο γραφείο για μια δόση αδρεναλίνης;

β) Κλείνω το εταιρικό κινητό και ξεχνώ ό,τι έχει σχέση με το γραφείο. Ευκαιρία να χαρώ ό,τι μου έχει λείψει!

γ) Χαλαρά και μάλιστα χωρίς να χρειάζεται να υποκρίνομαι ότι πήζω, για να μην με πρήζουν οι πάνω και οι κάτω.

<b>5.Για εκείνη…</b>

<b>Για διάβασμα παίρνω μαζί μου:</b>
α) Cosmopolitan, Hello κι ό,τι πιο light υπάρχει!

β) Tο αγγλικό εγχειρίδιο εκπαίδευσης που μου έστειλαν από τα κεντρικά, το νέο νόμο για τις άδειες και την έρευνα για τις αμοιβές. Κακό είναι να τους ρίξω μια ματιά;

γ) Κάποιο από τα best-seller της χρόνιας. Τον υπόλοιπο χρόνο πού καιρός για…εξωσχολικό διάβασμα.

<b>5.Για εκείνον…</b>

<b>Για διάβασμα παίρνω μαζί μου:</b>

<b>α) </b>Tο αγγλικό εγχειρίδιο εκπαίδευσης που μου έστειλαν από τα κεντρικά. Μόνο που το κρύβω πίσω από ένα αντρικό περιοδικό. Δεν θέλω να με δείχνουν ως τον ξενέρωτο της παραλίας.

β) Το Playboy! Μόνο που για «ξεκάρφωμα» το κρύβω πίσω από το αγγλικό εγχειρίδιο εκπαίδευσης της εταιρίας. Το στυλ intellectual με κοιλιακούς έχει τρελή πέραση!

γ) Το National Geographic, το HR Professional και κανένα κυριακάτικο περιοδικό.

<b>6. Διλήμματα διακοπών:</b>

α) Να πάρω το laptop στην παραλία ή όχι;

β) Να κάνω σήμερα το γύρο του νησιού με το καραβάκι ή αύριο;

γ) Αυτό είναι το 4<sup>ο</sup> ή το 5<sup>ο</sup> σφηνάκι; Μπερδεύτηκα… Xικ!

<b>7.Για εκείνη…</b>

<b>Και εκεί που ατενίζω τα γαλαζοπράσινα νερά, να ‘σου και σκάει μύτη ο συνάδελφος από το Μάρκετινγκ.</b>

α) Αμάν! Τι το ‘θελα το topless;
β) Σηκώνομαι από την ξαπλώστρα και χαιρετώ ευγενικά. Ευγενικά αρνούμαι την πρόσκληση να φάμε όλοι μαζί το βράδυ.

Γ) Χμ, δείχνει πολύ πιο ενδιαφέρων χωρίς το κοστούμι και το χαρτοφύλακα… Χμμμ!

<b>7.Για εκείνον…</b>

<b>Και εκεί που ατενίζω τα γαλαζοπράσινα νερά, να ‘σου και σκάει μύτη η συνάδελφος από το Μάρκετινγκ. </b>

α) Ουφ! Βγάζω τη μάσκα, αφήνω στην άκρη τα βατραχοπέδιλα και το ψαροντούφεκο και χαιρετώ τυπικά…Μα καλά, πώς με αναγνώρισε;

β) Χαιρετώ και μιλάμε για λίγο για τις ομορφιές του νησιού. Επόμενη συνάντηση στο γραφείο.

γ) Συστήνω τις δυο καλλίγραμμες ξανθές με τις οποίες μοιράζομαι την πετσέτα μου ως ανηψούλες μου, ρουφάω την κοιλιά μου και της προτείνω να πάμε αύριο μαζί για μπάνιο. Σεξουαλική παρενόχληση εκτός γραφείου πιάνει;

<b>8. Χτυπάει το εταιρικό σας κινητό. Είναι ο Μεγάλος και θέλει να γυρίσω δυο μέρες νωρίτερα.</b>

α) Ναι;;;; Αχ, δεν σας ακούω. Δεν έχω σήμα καμπάνα.

β) Προσπαθώ να διερευνήσω αν είναι κάτι επείγον. Θέλω να το αποφύγω.

γ) Ευτυχώς δεν είχα ξεπακετάρει τα πάντα. Τι να γίνει…είναι υπεύθυνος ο ρόλος μου.

<b>9. Χτυπάει και πάλι το εταιρικό σας κινητό. Είναι ο νεοπροσληφθείς βοηθός του τμήματος και έχει πελαγώσει.</b>

α) Μετά από μένα το χάος. Καλά κάνω και τα παίρνω όλα πάνω μου τελικά.

β) Προσπαθώ να τον ηρεμήσω, να ακούσω το πρόβλημα και να τον καθοδηγήσω στη λύση.

γ) Μπα! Αφού το έκλεισα μετά το πρώτο τηλεφώνημα…Ανεπανόρθωτη βλάβη, κύριε Γενικέ μου. Μάλλον θα μπήκε άμμος.

<b>10.Στο δρόμο του γυρισμού…</b>

α) Κοιτάζω την ατζέντα μου ώστε να προγραμματιστώ για τη Δευτέρα. Χμ, γεμάτο το πρόγραμμα, αλλά τι manager είμαι αν δεν τα βγάλω πέρα;

β) Νιώθω μια γλυκιά μελαγχολία, αλλά θα μου περάσει. Γέμισα αρκετά τις μπαταρίες μου.

γ) Δεν μιλιέμαι! Μα πώς πέρασαν τόσο γρήγορα οι μέρες; Μήπως να δηλώσω ασθένεια 1-2 μέρες; Νιώθω την τροφική δηλητηρίαση να έρχεται…

<a href="http://en.lifepassport.gr/wp-content/uploads/2015/10/kalokairines_diakopes.pdf">ΚΑΛΟΚΑΙΡΙΝΕΣ ΔΙΑΚΟΠΕΣ! Με laptop ή χωρίς;</a>
<table border="1" cellspacing="0" cellpadding="7"><colgroup><col width="174" /> <col width="175" /> <col width="175" /> </colgroup>
<tbody>
<tr valign="TOP">
<td width="174"><b>Αν έχετε περισσότερα α</b><b>:</b>

Καλύτερα να βάλετε τη φωτογραφία μιας εξωτικής παραλίας ως wallpaper στην οθόνη σας! Θα σας έρθει και πιο φτηνά. Δεν θέλουμε να σας σοκάρουμε, αλλά να…στη ζωή υπάρχει και η διασκέδαση, η χαλάρωση. Απαραίτητα συστατικά για μακροπρόθεσμη επιτυχία!

Θυμηθείτε τα ανέμελα παιδικά καλοκαίρια και ξεκινήστε με μικρές δόσεις ατασθαλίας. Σύντομα θα γλυκαθείτε!</td>
<td width="175"><b>Αν έχετε περισσότερα β:</b>

Ξέρετε πότε να δίνετε γκάζι και πότε να πατάτε φρένο και οδηγείτε τη ζωή σας μια χαρά! Σέβεστε τα όριά σας, μα και τα όρια των άλλων. Keep up the good work! Α, και με το υγιές εργασιακό πνεύμα και την ομαδικότητα που σας διακρίνει κάντε και λίγο παρέα τους συναδέλφους της στήλης α και γ. Μάλλον σας έχουν ανάγκη.</td>
<td width="175"><b>Αν έχετε περισσότερα γ:</b>

Θυμάστε τα καλοκαίρια που –παιδί γαρ- παίζατε με το κουβαδάκι και την τσουγκράνα; Ωραία. Ξεχάστε το δεύτερο παιχνιδάκι, αν δεν θέλετε επιστρέφοντας να κάθετε άλλος στη θέση σας. Ναι, ναι, έτσι εξηγούνται οι μυστικές συνεντεύξεις που σας είχαν κινήσει την περιέργεια, αλλά… πού χρόνος να το διερευνήσετε! Δείτε τη θετική πλευρά: τουλάχιστον απολαύσατε τις διακοπές σας.</td>
</tr>
</tbody>
</table>