<div class="itemIntroText">

<strong>Γράφει η Δήμητρα Καρατώλου, HR Passport</strong>

<strong>Περιοδικό CFO Agenda, 07 – 08/2010</strong>

<strong>Πώς μπορώ να βελτιώνω τη διάδραση με την ομάδα μου, εναρμονίζοντας εργασιακή ικανοποίηση, σύμπνοια και στόχους;</strong>

<strong>Πώς μπορώ να χτίζω με επιτυχία την καριέρα μου;</strong>

</div>
<div class="itemFullText">

Πώς μπορώ να διαχειριστώ τα έντονα συναισθήματα που προκαλεί η κρίση;

Πώς μπορώ να διατηρώ ισορροπία μεταξύ επαγγελματικής και προσωπικής ζωής; Στόχος μας μέσω αυτής της νέας στήλης είναι να συζητάμε θέματα που μας απασχολούν καθημερινά.

Το coaching έχει μπει στη ζωή μας, όχι ως μοδάτος τίτλος με ασαφές περιεχόμενο, αλλά ως ανάγκη για μάθηση και ανάπτυξη. Στόχος του coaching είναι η επιτυχία και η ευτυχία, όπως κι αν τις ορίζει ο καθένας από εμάς, σε ατομικό, ομαδικό και επιχειρησιακό επίπεδο.

Οι εξελίξεις των καιρών καθιστούν το CFO ρόλο ακόμα πιο απαιτητικό... εντατική προσπάθεια για κερδοφορία, περικοπές, ανασφάλεια για το αύριο. Και χωρίς να το καταλάβουμε, ήρθε η ώρα για διακοπές. Πολυτέλεια ή αυτοπροστασία; Η δουλειά δεν σταματάει ποτέ. Τα όριά μας χρειάζεται να τα βάλουμε εμείς.

Tips για ουσιαστικές διακοπές:

Πάρτε όσες περισσότερες ημέρες άδειας μπορείτε.

Σταθμίστε τι είναι εφικτό να κλείσετε πριν λείψετε, χωρίς να στριμώχνετε όλες τις εκκρεμότητες φεύγοντας κατάκοποι.

Αρχίστε κάποιες μέρες νωρίτερα να μπαίνετε σε πιο ήπιους ρυθμούς και επιδιώξτε σύντομες αποδράσεις.

Συζητήστε με την ομάδα σας για την επικοινωνία κατά τη διάρκεια των διακοπών και προγραμματίστε διαχείριση τηλεφωνημάτων και emails για συγκεκριμένη ώρα μέσα στην μέρα, εκτός εκτάκτου ανάγκης.

Περάστε κάθε μέρα λίγο χρόνο μόνοι με τον εαυτό σας.

Πείτε «όχι» σε ό,τι σας κουράζει.

Σε ό,τι δεν μπορείτε να αποφύγετε εστιάστε σε τι καλό σας δίνει.

Ασχοληθείτε με δραστηριότητες που δεν απαιτούν τις καθημερινές επαγγελματικές δεξιότητες

Αν δεν μπορείτε να φύγετε, σκεφτείτε τις στιγμές ανεμελιάς που θα βάλετε στην ημέρα σας.

Οι διακοπές δεν είναι project. Ζήστε τις«εδώ και τώρα»!

Ραντεβού το Σεπτέμβρη...

</div>